Սակայն խնդիրը միայն սրանում չէ։ Կառավարության նիստերի ուղիղ հեռարձակման, իմ կարծիքով ոչնչով չհիմնավորված որոշումը, բերեց մի շատ բացասական երևույթի․ վերացավ կաբինետի՝ որպես իշխանության քաղաքական պատասխանատվությունը կրող միասնական թիմի կոլեգիալ քննարկումների արդյունքում ծնվող քաղաքական որոշումներ կայացնելու մշակույթը։ Արդյունքում բավականին ակտուալ է դառնում այն ռիսկը, երբ կառավարությունը դադարում է լինել քաղաքական առումով համապարտ պատասխանատվություն կրող գործիչների թիմ և վերածվում է սոսկ իրենց ոլորտի համար պատասխանատու «տնօրենների» ակումբի։